Diari Oficial de la Generalitat Valenciana


Sumari del DOGV 7773, del 03-05-2016 (2016/2994)

ACORD de 29 d'abril de 2016, del Consell, pel qual autoritza la consellera de Sanitat Universal i Salut Pública perquè aprove l'expedient d'enriquiment injust 08/2016 i la imputació a càrrec del pressupost de l'exercici 2016 de les obligacions replegades en l'indicat expedient, que han sigut contretes durant l'exercici 2015 i anteriors, per la prestació de conformitat de serveis i subministraments, així com la renovació de llicències informàtiques als distints centres de gestió de l'esmentada conselleria.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7773

Data del DOGV
:   03-05-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/2994


Data del document
:   29-04-2016

Organisme emissor
:   Conselleria de Sanitat Universal i Salut Pública

Tipus de document
:   Acord

Descriptors 

:   * Conselleria de Sanitat Universal i Salut Pública

ACORD de 29 d'abril de 2016, del Consell, pel qual autoritza la consellera de Sanitat Universal i Salut Pública perquè aprove l'expedient d'enriquiment injust 08/2016 i la imputació a càrrec del pressupost de l'exercici 2016 de les obligacions replegades en l'indicat expedient, que han sigut contretes durant l'exercici 2015 i anteriors, per la prestació de conformitat de serveis i subministraments, així com la renovació de llicències informàtiques als distints centres de gestió de l'esmentada conselleria. [2016/2994]  
En aplicació del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon a la consellera de Sanitat Universal i Salut Pública resoldre, amb l'autorització prèvia del Consell, els expedients d'enriquiment injust tramitats per l'esmentada conselleria.  
De conformitat amb l'article 19.2 de la Llei 1/2015, de 6 de febrer, de la Generalitat, la tramitació de l'expedient a què es fa referència es justifica per la necessitat d'atendre el compliment de les obligacions econòmiques de la Generalitat, pel fet d'haver rebut satisfactòriament els centres de gestió de la conselleria els serveis i subministraments, així com la renovació de llicències informàtiques compreses en l'esmentat expedient.  
Per tot allò que s'ha exposat adés, en compliment del que disposa l'article 39.5 i 106.3 de la Llei 1/2015, de 6 de febrer, de la Generalitat, i en el Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, el Consell, en la reunió del dia 29 d'abril de 2016,  
  
  
  
ACORDA  
  
Primer  
Autoritzar l'aprovació de l'expedient d'enriquiment injust 08/2016, per la titular de la Conselleria de Sanitat Universal i Salut Pública.  
  
  
Segon  
Autoritzar la imputació al pressupost ordinari de la conselleria de les obligacions que figuren en l'esmentat expedient, per l'import de 58.175.134,82 euros, IVA inclòs, i que han sigut contretes amb les empreses que han prestat de conformitat els serveis i subministraments, així com la renovació de llicències informàtiques compreses en la relació d'obligacions pendents de pagament de l'esmentat expedient, als centres de gestió de la conselleria durant l'exercici 2015 i anteriors.  
  
  
Tercer  
Aquest acord es publicarà en el Diari Oficial de la Comunitat Valenciana en el termini de 10 dies, des de la seua adopció.  
  
València, 29 d'abril de 2016  
  
La consellera secretària,  
MÓNICA OLTRA JARQUE.